Hun fikk tredje beste tid på 400 meter under Wien Indoor Classic i januar, og under NM i friidrett innendørs 2015 fikk hun gull på 60 meter hekk, sølv på 200 meter og gull på 4 × 200 meter stafett. I februar deltok hun i Nordisk mesterskap i friidrett innendørs 2015, som var en del av Nordenkampen, og hun kom der på andreplass på 400 meter, kun slått av Sara Slott Petersen fra Danmark. Norge vant her 4 × 200 meter stafett. I april deltok hun i EM i friidrett innendørs 2015, men ble slått ut i forsøksheatet på 400 meter der. Hun konkurrerte ikke noe i utendørssesongen 2015, med unntak av et stevne i USA i april.